Jeppe Aakjær

Jeppe Aakjær (født Jeppe Jensen 10. september 1866 i Aakjær, Fly Sogn ved Skive, død 22. april 1930 på gården Jenle i Salling) var en dansk forfatter af romaner, noveller, digte og skuespil. Og en del lokalhistoriske bøger baseret på studier af arkivalier på Landsarkivet i Viborg. Sønnen Svend Aakjær (1894-1963) var landsarkivar på arkivet i Viborg fra 1929 og endte som rigsarkivar.

Liv 
Jeppe Aakjær var flere gange i konflikt med samfundet, som han gjorde oprør imod. Han sad i fængsel 17 dage for sine foredrag om den franske revolution i 1789 og sine angreb på Indre Mission. Fængslingen skete 17. januar 1887.

Han var gift med forfatterinden Marie Bregendahl, der som han selv stammede fra Fjends. Sammen fik de i 1894 sønnen Svend Bregendahl Aakjær. I slutningen af 1899 skiltes de. Aakjær blev boende i København, men om sommeren flyttede han til gode venner i Jylland som mejerist Esper Andersen i Jebjerg og distriktslægeparret i Sjørup, Johanne og Sigurd Rambusch. I Jebjerg udfoldede han sig rigtigt. Her skrev han bl.a. Missionen og dens Høvdinge (1897) og Vredens Børn (1904), der satte sindene i kog over hele Danmark. Ikke mindre end 1.000 artikler blev det til. De fleste kritiserede Aakjær, men mange fik øje på de elendige forhold, tyendet levede under. I 1907 nedsattes en tyendekommission med bl.a. Peter Sabroe, der skulle se på forholdene. Tyendeloven blev ophævet i 1921. 

Hos Rambuschs skrev Aakjær i vinteren 1906 sin berømte digtsamling Rugens sange, der er kommet i mere end 100.000 eksemplarer. Samme år fik han Det Ancherske Legat på 1.800 kr. For dem tog han en tur rundt i Europa. Det mest givende var Skotland, hvor han besøgte alle mindesmærkerne for Robert Burns. Der skrev han fem digte om Burns, et af hans store forbilleder.

I 1902 mødte Aakjær den unge jyske pige Nanna Krogh. De forelskede sig straks i hinanden. Da Aakjær ikke havde orden i sine skilsmissepapirer, kunne han først blive gift med Nanna Aakjær 25. april 1907. Straks efter flyttede parret ind på den nybyggede gård "Jenle" i Salling 12 km nord for Skive. Nanna Aakjær var først uddannet snedker og derefter billedskærer. De fik børnene Solveig Aakjær (f. 1908) og Esben Aakjær (f. 1911).

Komponisterne 
Når Aakjær havde offentliggjort sine digte, flokkedes komponisterne om at sætte melodi til dem.

 Komponisten Carl Nielsen skrev musik til 16 af Jeppe Aakjærs digte: "Jens Vejmand" blev meget populær først i det 20. århundrede, Jebjerg, 19. juni 1905.
 "Jeg er havren". Komponisten er Aksel Agerby (1916)
 "Ole sad på en knold og sang", Jebjerg, sommeren 1899. Melodi Alfred Tofft.
 Chr. Danning (1867-1925) fra Odense skrev melodi til "Ane Malén" (Stensamlersken) 1906 på Vilh. A. Lang Musikforlag, samt til
 "Majsol", 1908, Fyens Stiftsbogtrykkeri (Dreyer)
 Thomas Laub skrev i 1915 melodi til "Aften (Stille, hjerte, sol går ned)". Digtet fra 1912 er optaget i Kulturkanonen som en del af lyrikantologien.

Fortællinger 
 Jens Tanderup (1900)
 Da lampen tændtes (1900)
 Frederik Tapbjergs plovgilde (1900)
 Når bierne sværmer (1904)
 Da hyrdedrengen skulle i skoven (1905)
 Selvplageren (1905)
 Vesterfra (1905)
 Mens pølsen koger (1900)
 Dødsfjender (1900)
 Kromand imod sin vilje (1905)
 Sidsels brudelys (1907)
 Hellig krig (1908)
 En mennesk ska ved, hwad en gjør (1909)
 Himlens dom (1909)
 Jens Pot (1912)
 Oplyst (1913)

Om Jeppe Aakjær 
 Jeppe Aakjær: Livserindringer i 4 bind, Gyldendal 1928-34 (Nyudgivet på Forlaget Jenle i 2 bind )
 Henrik Fibæk Jensen: Jeppe Aakjær – Spillemand og stridsmand, Skiveårbogen 1999
 Knud Peder Jensen: Jeppe Aakjær – Et moderne livs fortælling, Forlaget Hovedland, 2002
 Karl Kristian Nicolaisen: Jeppe Aakjær: en lille biografi og karakteristik, 1913

Digtsamlinger 
 Derude fra Kjærene, 1899
 Fri Felt, 1905
 Rugens Sange, 1906
 Samlede digte I – III, 1931

Novellesamlinger 
 Vadmelsfolk, 1900

Romaner 
 Vredens Børn, 1904 
 Jens Langkniv, 1914 
 Pigen fra Limfjorden, 1921

Diverse bøger 
 Aakjær og det religiøse, 2012 (Udgivet på forlaget Jenle, Aakjærselskabet  1. udg., )

Skuespil 
 Livet paa Hegnsgaard, 1907
 Ulvens Søn. 1909 
 Naar Bønder elsker, 1911

Lokalhistoriske bøger 
 "Steen Steensen Blichers livs-tragedie", 3 bind, 1903
 Hedevandringer, 1915 
 En Skarns Præst og andre Syndere, 1917
 Af min Hjemstavns Saga, 1919
 Langs Karupaaens Bred, 1929
 Fra Agermuld og Hedesand, 1930
 Konge, Adel og andre Sallingboer, 1930
 Gammel brug og gammel Brøde, 1931
 Muld og Mænd, 1932
 Fra Sallingland til Øresund,1932

Film 
 Livet paa Hegnsgaard, 1938
 Jens Langkniv, 1940
 Naar Bønder elsker, 1942

CD'er 
 Jeppe Aakjær Rugens Sange, 2006
 I kanten af den gule lupin, 2011
 Jeg er født på Jyllands sletter, 2013

Udmærkelser 
Aakjærselskabet er et litteraturselskab på Nanna og Jeppe Aakjærs Kunstnerhjem Jenle. Det er Danmarks største litteraturselskab med ca. 2.000 medlemmer (2014).

Jeppe Aakjær blev optaget i Kulturministeriets kulturkanon i 2006 med digtet Aften.

Der er opkaldt flere veje efter ham i Danmark:
Jeppe Aakjærs Alle i Odense og Esbjerg. Jeppe Aakjærs vej i Åbyhøj, Birkerød, Fredericia, Holstebro, Ikast, Aalborg og Sønderborg. Aakjærs Alle i Søborg.

Noter

Eksterne henvisninger 

 Sange i Wikisource
 Samlede værker online og Forfatterportræt  på Arkiv for Dansk Litteratur
 Jeppe Aakjær på Dansk Forfatterleksikon
 Digte, portrætter og bibliografi i Kalliope.org
 Jenle med Aakjærselskabet
 I Jeppe Aakjærs fodspor – et turforslag
 Med Jylland i hjertet 
 DR's multimedieklip 
 

Romanforfattere fra Danmark
Digtere fra Danmark
Dramatikere fra Danmark
Personer i Kraks Blå Bog (afdøde)
Politisk involverede personer fra Danmark
Dansksprogede forfattere fra Danmark
Personer i Dansk Biografisk Leksikon
Personer med enkeltværker i Kulturkanonen
Selvbiografer fra Danmark
Personer fra Jylland
Danskere i 1800-tallet
Danskere i 1900-tallet